"ฉัตรชัย ศิริไล"ทำงานเอ็มดีธอส.วาระ2วันแรก
คลัง - ธปท. เห็นชอบ ให้ "ฉัตรชัย ศิริไล" ทำงานเอ็มดี ธอส. วาระ 2 วันแรก
15 มิ.ย. 2563

คณะกรรมการธนาคารอาคารสงเคราะห์มีมติเห็นชอบให้แต่งตั้ง นายฉัตรชัย ศิริไล ดำรงตำแหน่งกรรมการผู้จัดการ ธนาคารอาคารสงเคราะห์ วาระที่ 2 โดยความเห็นชอบจากรัฐมนตรีว่าการกระทรวงการคลัง และธนาคารแห่งประเทศไทยมีผลตั้งแต่วันที่ 15 มิถุนายน 2563 เป็นต้นไป
นายยุทธนา หยิมการุณ อธิบดีกรมธนารักษ์ ประธานกรรมบริหาร ธอส. เปิดเผยว่า ธอส. ต้องมีผู้นำองค์กรเข้ามาทำงานโดยเร็ว เพื่อช่วยเหลือลูกค้าที่ได้รับผลกระทบจากโควิด -19 และทำให้คนไทยที่มีรายได้น้อยมีบ้านอยู่ให้มากที่สุด ซึ่งการทำงานของนายฉัตรชัย วาระแรกที่ผ่านมาทำ 2 เรื่องดังกล่าวได้ดี ทำให้การสานต่อนโยบายมีความต่อเนื่อง
ทั้งนี้ ผลงานการบริหารงานที่สำคัญในวาระที่ 1 (4 พ.ค. 2559 - 3 พ.ค. 2563)
• โครงการบ้านล้านหลัง
• โครงการ ธอส. ช่วยคนไทย ร่วมสร้างชาติ
• ปล่อยสินเชื่อใหม่ได้สูงกว่า 2 แสนล้านบาทได้เป็นครั้งแรกในรอบ 65 ปี เมื่อปี 2561 และ 2562
• พัฒนาระบบงานหลัก GHB System
• ปรับปรุงช่องทาง Digital Service และโครงการ Payment Gateway อำนวยความสะดวกให้ลูกค้าด้วย
- Application : GHB ALL
- Application : GHBank Smart NPA
- Application : GHBank Smart Booth
- GHB Mobile Deposit : เครื่องฝากเงินประชารัฐ
- เครื่องชำระหนี้เงินกู้อิเล็กทรอนิกส์ LRM
- เครื่องชำระเงินกู้ไร้เงินสด QR Non Cash Payment
• แก้ไข พ.ร.บ.ธนาคารอาคารสงเคราะห์ ส่งผลให้จำหน่ายสลากออมทรัพย์ได้
• ยกเว้นภาษีเงินได้บุคคลธรรมดาสำหรับดอกเบี้ยและรางวัลจากสลากออมทรัพย์ และดอกเบี้ยเงินฝากออมทรัพย์